ვიკიპედია:რჩეული ფოტოები - ვიკიპედია

# ვიკიპედია:რჩეული ფოტოები

### ვიკიპედიიდან

რჩეული სურათები ვიკიპედიაში ამ გვერდზე თავმოყრილია სურათები, რომლებიც ჩვენი აზრით შესანიშნავია, შოკში ჩამგდებია, წარმტაცია და ინფორმატიულია. ეს არის ვიზუალური ექვივალენტი რჩეული სტატიების და, შესაბამისად, უფრო მეტად სუბიექტურიცაა.

ამჟამად ამ გვერდზე მხოლოდ რამდენიმე ფოტოსურათია, ვინაიდან ქართულ ვიკიპედიაში ეს რუბრიკა სულ ახლახან დაიწყო, კერძოდ კი 2006 წლის ივნისში. თუ გსურთ სპეციფიური სურათის დამატება ამ გვერდზე, გთხოვთ წამოაყენოთ იგი გვერდზე ვიკიპედია:რჩეული ფოტოსურათის კანდიდატები. ამ გვერდზე წამოყენებული სურათები თავისუფალი ლიცენზიის უნდა იყოს.

ამ გვერდზე მოხვედრილი ფოტოებიდან ერთ-ერთი პერიოდულად განთავსდება მთავარ გვერდზე.

მალხმობა: ვპ:რფ

რჩეული მასალა

- რჩეული სტატიები
- რჩეული ფოტოები სერვერზე
  - რჩეული ფოტოები ისტორიაში
  - რჩეული ფოტოები არქიტექტურაში
  - რჩეული ფოტოები ლიტერატურაში
- რჩეული პორტალები

## [რედაქტირება] ნოემბერი 2006

"ვარდების რევოლუცია" იყო 2003 წლის ნოემბერში ქალაქ თბილისში მშვიდობიანი სახალხო გამოსვლების სერია, რომელსაც 23 ნოემბერს, გიორგობის დღეს, პრეზიდენტ ედუარდ შევარდნაძის გადადგომა და შემდეგ საქართველოს პოლიტიკური ხელისუფლების შეცვლა მოჰყვა.

ფოტო წყარო: საქ. მთავრობის ვებგვერდი]
სხვა რჩეული ფოტოები...

ლონდონის ათასწლეულის ხიდი გაიხსნა 2000 წლის 10 ივნისს ფოსტერ ენდ პარტნერსისა და სერ ენტონი კაროს პროექტით. ეს იყო პირველი ახალი ხიდი ლონდონში ტემზაზე 1894 წელს აგებული ტაუერის ხიდის შემდეგ. მისი გახსნის დღეს მასზე მოძრაობის ზეგავლენით ხიდმა კრიტიკული ვიბრაცია დაიწყო. ხიმს მყისვე მეტსახელად ცანცარა (Wobbly Bridge) შეარქვეს. ორ დღეში პრობლემის აღმოფხვრის მიზნით ხიდი დახურეს.

ფოტო წყარო: პოლ ლომაქსი
სხვა რჩეული ფოტოები...

1895 წლის 22 ოქტომბერს მონპარნასის რკინიგზის სადგურზე გრანვილი-პარიზის ექსპრესმა ლიანდაგის სამუხრუჭე ბუფერს გადაუარა. შედეგად ლოკომოტივი სადგურის პლატფორმაზე თითქმის 30 მეტრზე გაცურდა, დაეჯახა 60 სმ სისქის კედელს, გადავიდა ტერასაზე, სადგურიდან გამოვარდა და რენის მოედანზე, რომელიც 10 მეტრით დაბლა იყო, ცხვირით დაერჭო.

ფოტო წყარო: სტუდიო ლევი ენდ სანს
სხვა რჩეული ფოტოები...

ასანთი — ცეცხლის სწრაფად დანთების მარტივი და მოხერხებული საშუალება, შედგება მყიფი ხის ან ქაღალდის ღერისა და მის ერთ ბოლოზე წასმული სპეციალური მასალისგან, როგორც წესი ფოსფორის შემცველობით, რომელიც ალდება სპეციალურ ზედაპრიზე ხახუნით წარმოქმნილი მხურვალებისგან. ასანთის ორი სახეობა არსებობს: უსაფრთხო ასანთი, რომელიც მხოლოდ სპეციალურ ზედაპირზე გაკვრით ინთება და საველე ასანთი, რომელიც ნებისმიერ მყარ ზედაპირზე გაკვრით ინთება.

ფოტო წყარო: სებასტიან რიტერი
სხვა რჩეული ფოტოები...

## [რედაქტირება] ოქტომბერი 2006

ბუხარას ამირის მუჰამედ ალიმ ხანის ადრეული ფერადი ფოტოსურათი, გადაღებული 1911 წელს სერგეი პროკუდინ-გორსკის მიერ 1909-1915 წლებში რუსეთის იმპერიის შესახებ დოკუმენტური ინფორმაციის შეგროვების დროს. ალიმ ხანი, ჩინგის ყაენის პირდაპირი შთამომავალი, მანღითის დინასტიის ბოლო ამირი იყო. მმართველობდა 1911-20 წლებში, ბოლშევიკთა მიერ ბუხარას ანექსიის შემდეგ კი აზერბაიჯანში გაიქცა და იქიდან ბუხარას სახალხო რესპუბლიკა გამოაცხადა.

ფოტო: სერგეი პროკუდინ-გორსკის
სხვა რჩეული ფოტოები...

ჯენეს დიდი მეჩეთი უდიდესი ტალახის აგურით ნაგები შენობაა მსოფლიოში და მრავალ არქიტექტორთა მიერ სუდანურ-საჰელიური არქიტექტურული სტილის უდიდეს მიღწევად ითვლება. მეჩეთი ქალაქ ჯენეში, მალი, მდებარეობს, მდ. ბანის დელტაზე. მის ადგილას პირველი მეჩეთი აიგო მე-13 საუკუნეში, ამჟამინდელი ნაგებობა კი 1907 წლით თარიღდება. ეს მეჩეთი ამჟამად აფრიკის ერთ-ერთ ყველაზე განთქმულ ღირშესანიშნაობას წარმოადგენს.

სურათზე: მეჩეთის ჩრდილოეთის ფასადი.
წყარო: ენდი გილჰემი
სხვა რჩეული ფოტოები...

სამეფო უბნის თეატრი თბილისის ერთ-ერთი ყველაზე ახალგაზრდა თეატრია. მდებარეობს გ. აბესაძის 10-ში, ყოფილ ქარვასლას შენობაში, რომელიც თეატრის კოლექტივმა საკუთარი ძალებით აღადგინა. პირველი სპექტაკლი ახალმა დასმა 1997 წელს გამართა. თეატრში მოღვაწეობენ ქართველი ოსტატები თემურ ჩხეიძე, რობერტ სტურუა, გოგა თავაძე და დათო საყვარელიძე, მსახიობები იზა გიგოშვილი, მედეა ჩახავა, თამარ სხირტლაძე, ნიკა თავაძე, ზაალ ჩიქობავა და მრავალი სხვა.

სურათზე: კადრი სპექტაკლიდან "აქ, ამ სავანეში".
წყარო: თეატრის ვებგვერდი
სხვა რჩეული ფოტოები...

საკე ბრინჯისგან გამოხდილი იაპონური ალკოჰოლური სასმელია. იაპონიაში ეს სიტყვა უბრალოდ ალკოჰოლურ სასმელს ნიშნავს. საკეს ცივად, თბილად ან ცხლად მიირთმევენ სეზონისა და სურვილის მიხედვით. სხვა ალკოჰოლური სასმელების მსგავსად იაპონიაში საკეს ხელდაღმა ასხამენ, განსაკუთრებით როცა სხვა ადამიანს მიართმევენ. ხელაღმა დასხმა უზრდელობად ითვლება და გაკვირვება ან უარყოფაც კი შეიძლება გამოიწვიოს.

სურათზე: საკეს კასრები იცუკუშიმას ტაძარში.
ავტორი: დენ სმიტი
სხვა რჩეული ფოტოები...

ნიუტონის აკვანი — მოწყობილობა, რომელიც იმპულსისა და ენერგიის შენახვის დემონსტრაციას ახდენს. მოძრაობაში მოყვანილი ბურთულა ეჯახება მეორეს და ენერგიას გასაცემს მისი გავლით ბოლო ბურთულას, რომელიც ასევე მოძრაობაში მოდის. 1967 წელს ინგლისელმა მსახიობმა საიმონ პრებლმა გამოიგონა და იმ დღიდან პოპულარული სამაგიდო სათამოშო გახდა.

ავტორი: Dominique Toussaint
სხვა რჩეული ფოტოები...

ტადეუშ კოსტიუშკო პოლონეთის ეროვნული გმირი, გენერალი და 1794 წელს რუსეთის წინააღმდეგ კოსტიუსკოს აჯანყების მეთაური იყო. ამ ნახატზე ის, როგორც აჯანყების ხელმძღვანელი, ფიცს დებს კრაკოვის ბაზრის მოედანზე. ის ასევე იბრძოდა ამერიკის რევოლუციურ ომში კონტინენტურ არმიაში ვაშინგტონის მხარეზე.

ნახატი: ვოიცეხ კოზაკი
სხვა რჩეული ფოტოები...

ბულბული (Luscinia), ბეღურასნაირთა რიგის ფრინველების გვარია. საქართველოშო ორი სახეობა გვხვდება: ჩვეულებრივი ბულბული მიმოფრენისას (აპრილ-მაისსა და აგვისტოში) ჩერდება, სამხრეთული ბულბული კი აპრილიდან სექტემბრამდე. ბინადრობს ბუჩქნარში, წყაროების, მდინარეების ნაპირებზე, ტყისპირებში, მთის ფერდობებზე და ბაღებში; უყვარს წყლის სიახლოვე. საუკეთესო მგალობელი ფრინველია.

ფოტო წყარო: Marek Szczepanek
სხვა რჩეული ფოტოები...

## [რედაქტირება] სექტემბერი 2006

1992-93 წლებში აფხაზეთში შეიარაღებული კონფლიქტის დროს სოხუმი 13 თვის განმავლობაში გამუდმებით იბომბებოდა რუსეთის სამხედრო ტექნიკით. მიუხედავად შიმშილის და უკიდურესად გაუსაძლისი პირობებისა სოხუმელთა დიდ ნაწილს ქალაქი ბოლო დღემდე არ მიუტოვებია. 27 სექტემბერს სოხუმის დაცემისას მოსახლეობა იძულებული გახდა მშობლიური ქალაქი დაეტოვებინა. ამ კონფლიქტის შედეგად აფხაზეთში ათობით ათასი ადამიანი ომისა და ძალადობის მსხვერპლი, ხოლო 250.000-ზე მეტი ლტოლვილი გახდა.

ფოტო წყარო: UNOMIG
სხვა რჩეული ფოტოები...

ანიმაცია (მულტიპლიკაცია) სტატიკური გამოსახულებების დროში მონაცვლეობით შექმინილი მოძრაობის ოპტიკური ილუზიაა. კინოპროდუქციაში ანიმაციის სახელით ცნობილია ტექნიკა, რომლის დროსაც ფილმის თითეული კადრი ინდივიდუალურად იქმნება. ეს კადრები შეიძლება შეიქმნას კომპიუტერის, ნახატი გამოსახულებების ფოტოგრაფირების ან სანიმუშო ერთეულისთვის განმეორებითი მცირე ცვლილებების გაკეთებისა და შედეგის სპეციალური ანიმაციური კამერით გადაღების საშუალებით.

სურათზე: 12 კადრი/წამში ტიპიური სიჩქარეა მულტფილმისთვის. / ავტორი: Janke
სხვა რჩეული ფოტოები...

ვარშავის გეტოს ამ ცნობილ ფოტოზე აჯანყების ჩახშობისას სს-ის ჯარისკაცებმა შეპყრობილ ებრაელებს თავშესაფარი იძულებით დაატოვებინეს, შემდეგ კი უმშლაგპლატცზე შეყარეს დეპორტაციისთვის. ვარშავის გეტო იყო უდიდესი ებრაელთა კონცენტრირებული დასახლება შექმნილი ნაცისტური გერმანიის მთავრობის მიერ მეორე მსოფლიო ომში ჰოლოკოსტის დროს. მისი არსებობის სამი წლის განმავლობაში შიმშილით, ავადმყოფობითა და საკონცენტრაციო თუ გასანადგურებელ ბანაკებში დეპორტაციებით გეტოს მოსახლეობა სავარაუდო 450.000-დან 37.000-მდე დავარდა.

ფოტო წყარო: აშშ-ის ჰოლოკოსტის მუზეუმი
სხვა რჩეული ფოტოები...

სურათზე აღბეჭდილია ნიუ-იორკში მსოფლიო სავაჭრო ცენტრის ნანგრევები 2001 წლის 14 სექტემბერს. 1973 წლის 4 აპრილს გახსნილი იაპონელი არქიტექტორის მინორუ იამასაკის პროექტის შენობათა კომპლექსი 2001 წლის 11 სექტემბრის ტერორისტული აქტის შედეგად განადგურდა. ცენტრი 7 შენობისგან შედგებოდა, რომელთა შორის არქიტექტურულად დომინირებდა ორი ტყუპი-კოშკი, თითოეული მათგანი 110 სართულით (ჩრდ. 417, სამხ. 415 მ). ტერაქტის შედეგად ორივე შენობა მთლიანად ჩამოინგრა, კომპლექსის კიდევ ერთი შენობა (სასტუმრო მარიოტი) მათ ნანგრევებში მოჰყვა. დანარჩენი ოთხი შენობის კარკასი გადარჩა, თუმცა მოგვიანებით ისინი ექსპლოატაციისთვის გამოუსადეგად სცნეს და დაანგრიეს. ამ ადგილას ამჟამად მშენებლობის პროცესშია ფრიდომ ტაუერი, რომელიც გეგმით 2011 წელს უნდა დასრულდეს.

ფოტო წყარო: www.news.navy.mil
სხვა რჩეული ფოტოები...

პორფირიონი, ხონთქრის ქათამი (Porphyrio porphyrio), ლაინასებრთა ოჯახის ფრინველი. გავრცელებულია სამხრეთ ევროპაში, სამხრეთ აზიაში, აფრიკაში, ავსტრალიასა და დასავლეთ პოლინეზიაში. კავკასიაში გვხვდება აღმოსავლეთ დაღესტანსა და აზერბაიჯანში. უწინ საქართველოში გვხვდებოდა ჯანდარისა და კუმისის ტბებზე. ბინადრობს ზღვებისა და მტკნარი წყალსატევების პირას, ხშირ ლერწამ-ლელქაშში, ბუდეს მიწაზე იკეთებს. აპრილში დედალი დებს 5-7 (ჩვეულებრივ 3-5) კვერცხს, კრუხობს ორივე მშობელი, 22-25 დღე-ღამეს. იკვებება მცენარეული საკვებით, უმნიშვნელო რაოდენობით მწერებით. მეტად იშვიათად ჭამს ბაყაყს, ფრინველის მართვეს. შეტანილია "წითელ წიგნში".

ფოტო წყარო: Cheradenine
სხვა რჩეული ფოტოები...

## [რედაქტირება] აგვისტო 2006

ეს ზეახალი ვარსკვლავის ნარჩენი კეპლერის ზეახალი ვარსკვლავიდან (SN 1604) შედგება ვარსკვლავის გიგანტური აფეთქების შედეგად დარჩენილი ნივთიერებისგან. ამ მოვლენის ორი შესაძლო სცენარი არსებობს: მასიურმა ვარსკვლავმა შეწყვიტა თერმობირთვული ენერგიის წარმოება და კოლაფსს განიცდის საკუთარი გრავიტაციის ძალით, ან კიდევ თეთრი ჯუჯა კომპანიონი ვარსკვლავისგან ნივთიერების დაგროვებით აღწევს კრიტიკულ მასას და მსგავს კოლაფსს განიცდის. ორივე შემთხვევაში წარმოქმნილი სუპერნოვას აფეთქება იწვევს ვარსკვლავური მასის მთლიანად ან დიდი ნაწილის გამოფრქვევას ყველა მიმართულებით უდიდესი ძალით.

ფოტო წყარო: NASA
სხვა რჩეული ფოტოები...

უოლტ დისნეის საკონცერტო ჰოლი სამუსიკო ცენტრის ნაწილია ცენტრალურ ლოს-ანჯელესში, კალიფორნია; გაიხსნა 2003 წლის 23 ოქტომბერს. ფრენკ გერის პროექტის ლითონის ფირფიტებით შემოსილი შენობა დეკონსტრუქტივიზმის თვალსაჩინო ნიმუშია. მიუხედავად იმისა, რომ შენობის ფასადმა საზოგადოებაში არაერთგვაროვანი შეფასება მიიღო, საკონცერტო ჰოლის აკუსტიკას სპეციალისტები საუცხოოდ მიიჩნევენ.

ფოტო წყარო: Jon Sullivan
სხვა რჩეული ფოტოები...

სოჭი ერთ-ერთი ყველაზე პოპულარული შავი ზღვისპირა კურორტია, ამჟამად კრასნოდარის ოლქში, ყოფილი აფხაზეთის ტერიტორია, საქართველოში. მდებარეობს თვალწარმტაც ბუნებრივ უბესთან, რომელსაც თოვლიანი კავკასიონის მთები გადმოჰყურებს. მზის ჩასვლის ფოტოსურათი სოჭში გადაღებულია პროკუდინ-გორსკის მიერ 1915 წელს, და შესანიშნავი მაგალითია ადრეული ფერადი ფოტოგრაფიის.

ფოტო წყარო: სერგეი პროკუდინ-გორსკი
სხვა რჩეული ფოტოები...

ოპტიკურ ილუზიას ადამიანის მხედველობის სისტემა შეცდომაში შეჰყავს, იმის წარმოსახვით რაც არ არსებობს, ან არსებულის არასწორი წარმოსახვით. არსებობს ფიზიოლოგიკური ილუზიები და შემეცნებითი ილუზიები. მირაჟი ბუნებრივი ილუზიის მაგალითია, რაც ოპტიკურ ფენომენს წარმოადგენს, სხვა მაგალითია მთვარის ხილული სიდიდის ვარიაცია (მცირეა ზენიტზე, დიდია ჰორიზონტთან), თუმცა ეს არ არის ოპტიკური ფენომენი, არამედ უფრო შემეცნებითი ან კოგნიტიური ილუზიაა.

სურათზე კვადრატი A ზუსტად იგივე ნაცრისფერია, რაც კვადრატი B.

ფოტო წყარო: Edward H. Adelson
სხვა რჩეული ფოტოები...

ფუშიმი ინარი-ტაიშა (伏見稲荷大社) ინარის სულისთვის მიძღვნილი შინტოს აკლდამა, ფუშიმი-კუ, კიოტო, იაპონია. ინარის სულს მიიჩნევენ მარცვლეულის, განსაკუთრებით ბრინჯის მფარველად, და შესაბამისაც ის ისტორიულად სიმდიდრესთან ასოცირდებოდა. იაპონური კომპანიები ინარის აკლდამებს როგორც წესი ბრინჯის ღვინოს (საკე) ან ტორიით შემოსილ ჭიშკრებს სწირავენ.

ფოტო წყარო: Paul Vlaar
სხვა რჩეული ფოტოები...

## [რედაქტირება] ივლისი 2006

მონუმენტის ხეობა (ინგლ. Monument Valley) მდებარეობს იუტას სამხრეთ საზღვარზე ჩრდ. არიზონასთან (კოორდ. 36°59′N 110°6′W). ხეობა ნავახოს ეროვნული რეზერვაციის ფარგლებში მდებარეობს ქალაქ გულდინგთან. მიისვლება აშშ-ის #163 გზატკეცილით. ნავახოს ენაზე ხეობის სახელია: ცე ბიი ნძისგაიი (ქვათა ხეობა).

ფოტო წყარო: Huebi
სხვა რჩეული ფოტოები...

ქათამი მოშინაურებული ფრინველის ნაირსახეობაა, რომელიც ასევე ყველაზე მრავალრიცხოვანი ჩიტია მსოფლიოში — მათმა რაოდენობამ 2003 წელს 24 მილიარდს გადააჭარბა. ადამიანთა საკვებში ერთ-ერთი ყველაზე გავრცელებული ხორცის პროდუქტია მთელს დედამიწაზე, და მისი მომზადების მრავალი რეცეპტი არსებობს. აზიის ზოგიერთ ქვეყანაში დეკორატიულ ფრინველად ჰყავთ.

ფოტო წყარო: Fir0002
სხვა რჩეული ფოტოები...

## [რედაქტირება] ივნისი 2006

სოლვეის კონფერენცია კვანტურ მექანიკაში ტარდება ყოველ სამ წელიწადში და ეძღვნება უმნიშვნელოვანეს მიმდინარე ღია პრობლემებს ფიზიკასა და ქიმიაში. 1927 წლის კონფერენციას (მონაწილეები იხ. სურათზე) ესწრებოდა 17 ნობელის პრემიის ლაურეატი და მან დასაბამი მისცა ბორ-აინშტაინის დებატებს, სადაც ალბერტ აინშტაინმა ეჭვქვეშ დააყენა კვანტური მექანიკის სტანდარტული ანუ კოპენჰაგენის ინტერპრეტაცია.

ფოტო წყარო: ბენჯამინ კუპრი
არქივი - სხვა რჩეული ფოტოები...

Retrieved from "http://ka.wikipedia.org../../../%E1%83%A0/%E1%83%A9/%E1%83%94/%E1%83%95%E1%83%98%E1%83%99%E1%83%98%E1%83%9E%E1%83%94%E1%83%93%E1%83%98%E1%83%90%7E%E1%83%A0%E1%83%A9%E1%83%94%E1%83%A3%E1%83%9A%E1%83%98_%E1%83%A4%E1%83%9D%E1%83%A2%E1%83%9D%E1%83%94%E1%83%91%E1%83%98.html"

კატეგორია: რჩეული მასალები

##### Views

- პროექტის გვერდი
- განხილვა
- მიმდინარე შესწორება

##### ძიება

##### სხვა ენებზე

- Deutsch
- English
- Français
- עברית
- Bahasa Melayu
- Polski
- Svenska
- Tiếng Việt
- 中文
- 粵語